CELEX: 32014R1216
Language: fi
Date: 2014-11-11 00:00:00
Title: Komission täytäntöönpanoasetus (EU) N:o 1216/2014, annettu 11 päivänä marraskuuta 2014 , tiettyjen tavaroiden luokittelusta yhdistettyyn nimikkeistöön

14.11.2014   
            
            
               FI
            
            
               Euroopan unionin virallinen lehti
            
            
               L 329/14
            
         KOMISSION TÄYTÄNTÖÖNPANOASETUS (EU) N:o 1216/2014,
   annettu 11 päivänä marraskuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä marraskuuta 2014.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  CN-koodi
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Sähkölaite, jonka mitat ovat noin 10 × 4 × 1 cm ja jossa on mm. seuraavat komponentit:
                  
                              —
                           
                           
                              prosessori,
                           
                        
                              —
                           
                           
                              1 GB:n järjestelmämuisti,
                           
                        
                              —
                           
                           
                              4 GB:n sisäinen muisti,
                           
                        
                              —
                           
                           
                              sisäänrakennettu moduuli langatonta internetyhteyttä varten.
                           
                        Laitteessa on seuraavat liitännät:
                  
                              —
                           
                           
                              HDMI,
                           
                        
                              —
                           
                           
                              USB,
                           
                        
                              —
                           
                           
                              mikro-USB,
                           
                        
                              —
                           
                           
                              mikro-SDHC.
                           
                        Laitteessa ei ole videoviritintä.
                  Kun laite on yhdistettynä televisioon tai monitoriin, se mahdollistaa käyttäjän pääsyn internetiin esim. sähköpostin lähettämiseksi, videoiden katsomiseksi, videopelien pelaamiseksi tai sovellusohjelmistojen lataamiseksi. Laitteella voidaan myös toistaa videon, valokuvien ja musiikin kaltaisia multimediatiedostoja muistikortista tai USB-muistista.
               
               
                  8528 71 91
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön, 85 ryhmän 3 huomautuksen sekä CN-koodien 8528, 8528 71 ja 8528 71 91 nimiketekstien mukaisesti.
                  Laite on XVI jakson 3 huomautuksen mukaisesti tarkoitettu suorittamaan kahta tai useampaa vaihtoehtoista toimintoa (nimikkeen 8471 automaattinen tietojenkäsittely, nimikkeen 8517 televiestintä, nimikkeen 8521 videosignaalien toisto ja nimikkeen 8528 televisiosignaalien vastaanotto). Laitteen pääasiallista toimintoa ei voida määrittää, koska kukin toiminto on yhtä tärkeä laitteen käytön kannalta. Näin ollen laite on luokiteltava kyseeseen tulevista nimikkeistä numerojärjestyksessä viimeiseen. Sen vuoksi sitä ei voida luokitella nimikkeisiin 8471, 8517 ja 8521.
                  Koska laitteessa ei ole videoviritintä ja sillä voidaan vaihtaa tietoja interaktiivisesti, se on luokiteltava CN-koodiin 8528 71 91 laitteeksi, jossa on mikroprosessorin avulla toimiva, modeemilla varustettu laite internetyhteyttä varten, valmiudet interaktiiviseen tietojen vaihtoon ja joka pystyy vastaanottamaan televisiosignaaleja (nk. tietoliikennevalmiudella varustetut sovittimet (”set-top boxes”), myös sellaiset, joissa on tallentamiseen tai toistamiseen tarkoitettu laite, edellyttäen että niillä on tietoliikennevalmiudella varustetun sovittimen olennainen luonne).